Mara ta’ 65 sena tista’ tgħoddha b’waħda wara li llejla ħarġet mit-tieqa ta’ wara f’inċident tat-traffiku li seħħ mar-roundabout ta’ Santa Venera. L-inċident seħħ għall-ħabta tal-9.45 p.m meta karozza tat-tip Mercedes li kienet nieżla mit-Triq tal-Imrieħel baqgħet dieħla b’impatt qawwi f’vettura oħra tat-tip Peugeout li fiha kien hemm il-mara li ġarrbet xi ġrieħi iżda mhix fil-periklu tal-mewt. Waħda minn żewġ nisa li taw l-ewwel għajnuna tagħhom lil mara qalu lil tvm.com.mt li mad-daqqa, rawha toħroġ mit-tieqa ta’ wara u tispiċċa stenduta fuq is-central strip. In-nisa li baqgħu jagħtu l-għajnuna tagħhom lil mara sakemm waslet l-ambulanza u l-pulizija fuq il-post qalu d-daqqa tant kienet kbira li raw il-vettura li kienet fiha ddur dawra sħiħa. Il-mara ttieħdet l-isptar għall-kura b’ambulanza fejn jidher li kienet qed issofri minn ġrieħi f’saqajha.